खुद कांग्रेस के साथ-साथ लोकतंत्र के लिए भी यह अशुभ संकेत है कि जब किसी परिवार के एक नेता को स्थापित करने के लिए बाकी युवा नेतृत्व का यूं गला घोंटा जा रहा हो। संसद में इन युवा नेताओं के समय-समय पर दिए जाने वाले भाषण, वक्तव्य, चर्चाओं में हिस्सेदारी, संसदीय समितियों में दिखने वाली नेतृत्व क्षमता बताती है कि इनमें प्रतिभा की कोई कमी नहीं। आज कांग्रेस के साथ-साथ देश को इन प्रतिभावान युवा नेताओं की बेहद जरूरत है जो युवा भाजपा का मुकाबला कर सके और युवा भारत की अपेक्षाओं पर खरा उतरे। कांग्रेस नेतृत्व को समझना चाहिए कि उसके इस व्यवहार से देश की जनता के साथ-साथ पार्टी काडर में गलत संदेश जा सकता है और इन युवा कांग्रेसी नेताओं में असंतोष भी पैदा कर सकता है जो खतराक साबित होगा।